《颂古八首 其八》
宋代·释深

不点自行，不拨自转。伎俩天然，机轮如箭。如今分付当行家，百岁光阴已不多。

若能直下猛提取，天上人间争奈何。

作者简介：释深，号已庵，温州（今属浙江）人。住温州光孝寺。为青原下十六世，中竺痴禅妙禅师法嗣。有《已庵深和尚语》，附《续古尊宿语录》卷二之末。《五灯会元》卷一六有传。今录诗十四首。